# Alicia Sellés Carot

Alicia Sellés Carot (Altura, Castelló, 1977) és una documentalista i bibliotecària espanyola.

## Biografia

Va néixer a Altura, Castelló el 1977. És diplomada en Biblioteconomia i Documentació per la Universitat de Salamanca i llicenciada en Documentació per la Universitat Politècnica de València.

### Trajectòria professional

Des de l'any 2002 fins al 2018 va treballar a l'empresa MASmedios desenvolupant projectes tecnològics per a biblioteques i sistemes d'informació. És també professora associada a la Universitat Politècnica de València, i va ser consultora en el grau en Informació i Documentació de la UOC.
Des de 2007 va dur a terme un treball actiu a la comunitat Koha, sistema integral de gestió de biblioteques; i des del 2009 fins al 2015 va treballar en el desenvolupament de Koha-Kobli (impulsat per la Subdirecció General de Coordinació Bibliotecària).
Des del 2018 s'ha centrat en l'assessoria i l'estudi per a la planificació i el disseny de serveis bibliotecaris i també en la formació. Un exemple d'aquest treball va ser l'estudi realitzat a la xarxa de biblioteques de les Canàries.
Ha participat en projectes relacionats amb biblioteques digitals i repositoris, sistemes de gestió de biblioteques, gestió documental i d'arxius i sobretot a interoperabilitat i integració d'aquests. Gairebé sempre amb solucions de codi obert.

### Trajectòria associativa

Al Col·legi Oficial de Bibliotecaris i Documentalistes de la Comunitat Valenciana (COBDCV) va començar l'any 2010 treballant a la junta directiva en la vocalia de formació. Posteriorment, va ser presidenta des del 2012 fins al 2018.
A la Federació Espanyola de Societats d'Arxivística, Biblioteconomia, Documentació i Museística (FESABID) va ser tresorera del 2014 al 2016. I del 2018 al 2022, durant dos mandats us va ser presidenta de la Federació, on va col·laborar en dues línies de treball: l'enfortiment del moviment associatiu i les accions de sensibilització política per visibilitzar el paper de les biblioteques i de l'accés a la informació en el marc de l'Agenda 2030 i els Objectius del Desenvolupament Sostenible i va coordinar el grup de treball Biblioteques i Agenda 2030 del Consell de Cooperació Bibliotecària.
Des de 2015 ha participat a l'European Bureau of Library, Information and Documentation Associations (EBLIDA), i del 2018 al 2021 va formar part de l'Executive Committee d'EBLIDA.
Des de l'any 2016 va participar en l'International Advocacy Programme (IAP) de l'IFLA (Federació Internacional d'Associacions i Institucions Bibliotecàries) com a representant de FESABID.
Va representar les biblioteques, a través del Consell de Cooperació Bibliotecària, al Consell de Desenvolupament Sostenible per a la implementació de l'Agenda 2030 a Espanya.
L'any 2021 va ser nomenada vocal per al Reial Patronat de la Biblioteca Nacional d'Espanya.
L'any 2024 va ser nomenada presidenta de la Fundació pel Llibre i la Lectura.

## Referències

* ↑ Torrejón, Chelo. «La alturana Alicia Sellés forma parte de la mesa del Patronato de la Biblioteca Nacional» (en castellà), 03-03-2021. [Consulta: 28 febrer 2023].
* ↑ «Alicia Sellés Carot» (en valencià). UOV. [Consulta: 28 febrer 2023].
* ↑ «Curriculum vitae de Alicia Sellés». [Consulta: 28 febrer 2023].
* ↑ https://plus.google.cat/+Socialbiblio20. «Sellés Carot, Alicia» (en castellà). [Consulta: 28 febrer 2023].
* ↑ Lloret, Nuria; Selles, Alicia; Mañas, Moises; Canet, Fernando Javier «Aplicaciónes de software “open source” para la integración de Servicios de referencia digital con la gestión de una biblioteca: experiencias basadas en “Koha”.» (en castellà). Profesional de la información, 100, 1, 1950. ISSN: 1699-2407.
* ↑ «php/EPI/article/view/7149 Aplicacions de programari “open source” per a la integració de Serveis de referència digital amb la gestió d'una biblioteca: experiències basades en “Koha”.». Professional de la informació, 100, 1950. ISSN: 1699-2407 [Consulta: 22 juny 2022].
* ↑ «Estudio íntegro de las bibliotecas y la lectura en Canarias» (en castellà). [Consulta: 28 febrer 2023].
* ↑ «Alicia Sellés | Tabakalera». [Consulta: 28 febrer 2023].
* ↑ «Alicia Sellés ”Totes i tots podem aportar coses al COBDCV"», 10-01-2019. [Consulta: 28 febrer 2023].
* ↑ «COBDCV - fesabid: continua el compromiso,el activismo profesional», 30-07-2020. [Consulta: 28 febrer 2023].
* ↑ inesdelavega@prodigiosovolcan.com. «Junta Directiva de FESABID 2020-2022» (en castellà), 29-06-2020. [Consulta: 28 febrer 2023].
* ↑ gerencia@fesabid.org. «Agenda 2030: un nuevo marco de trabajo también para las bibliotecas» (en castellà), 22-07-2021. [Consulta: 28 febrer 2023].
* ↑ «Nomination for EBLIDA President & Executive Committee 2018-2021 - European Bureau of Library Information and Documentation Associations (EBLIDA)». Arxivat de l'original el 2022-09-21. [Consulta: 28 febrer 2023].
* 1 2 Anzano, Julian. «Entrevista a Alicia Sellés, Presidenta de FESABID y coordinadora del Grupo de Trabajo “Bibliotecas y Agenda 2030” del CCB» (en castellà), 13-09-2018. [Consulta: 28 febrer 2023].
* ↑ @administrador. «Alicia Sellés, en el nuevo Patronato de BNE» (en castellà), 04-03-2021. [Consulta: 28 febrer 2023].
* ↑ «Alicia Sellés, nova presidenta de la Fundació FULL», 29-02-2024. [Consulta: 29 febrer 2024].

## Enllaços externs

* Curs Online Biblioteques i Agenda 2030: la visió de FESABID